82. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 1050323/506/0015 της 31 Μαΐου/24 Ιουν. 1991 (ΦΕΚ Β΄ 444) Έκδοση θεωρημένου δελτίου αποστολής για τη διακίνηση αγροτικών προϊόντων από τους παραγωγούς αυτών. Έχοντας υπόψη: 1.Τις διατάξεις των περιπτ. γ΄, δ΄ και ιστ΄ του άρθρ. 49 του Κ.Φ.Σ. (Π.Δ. 99/1977-ΦΕΚ Α΄ 34). 2.Τις διατάξεις του άρθρ. 281 της Α.Δ. 14/1989 (ΦΕΚ Β΄ 343). 3.Την ανάγκη παρακολουθήσεως των διακινούμενων αγροτικών προϊόντων με σκοπό τη διασφάλιση των δημοσίων εσόδων, αποφασίζουμε: 1.Ορίζουμε όπως από 1ης Αυγ. 1991 οι κατά την έννοια της παρ. 3 του άρθρ. 1 του Κ.Φ.Σ. παραγωγού αγροτικών, κτηνοτροφικών και λοιπών προϊόντων, που δεν είναι υπόχρεοι σε τήρηση βιβλίων και στοιχείων του Κ.Φ.Σ. (πλην του ημερολογίου μεταφοράς), σε κάθε περίπτωση μεταφοράς ή αποστολής αγροτικών προϊόντων σε επιτηδευματίες λόγω πώλησης ή για να πωληθούν για λογαριασμό τους, υποχρεούνται να εκδίδουν θεωρημένο διπλότυπο δελτίο αποστολής, που χρησιμοποιείται και συμπληρώνεται, σύμφωνα με τις διατάξεις του άρθρ. 29 του Κ.Φ.Σ. και περιλαμβάνει τα δεδομένα που ορίζονται στην παρ. 1 του άρθρ. 23 του Κ.Φ.Σ. 2.Τα ανωτέρω δελτία αποστολής φυλλάσσονται από τον παραλήπτη (το πρωτότυπο) και από τον αποστολέα-παραγωγό (το στέλεχος) για το χρονικό διάστημα που ορίζεται κάθε φορά από τον Κ.Φ.Σ. για τη διαφύλαξη στοιχείων. 3.Το πρωτότυπο του ανωτέρω δελτίου αποστολής συνοδεύει τα μεταφερόμενα αγαθά από τον τόπο φόρτωσης μέχρι τον τόπο προορισμού και παραδίδεται τελικά στον παραλήπτη των αγαθών. 4.Μέχρι 20 Μαρτίου κάθε έτους ο παραγωγός υποχρεούται να υποβάλλει στην αρμόδια Δ.Ο.Υ. συγκεντρωτική κατάσταση σε τρία αντίτυπα για τις εκκαθαρίσεις που έλαβε από επιτηδευματίες, οι οποίες αναφέρονται στις πωλήσεις των προϊόντων που έγιναν για λογαριασμό του κατά το προηγούμενο ημερολογιακό έτος. Στη συγκεντρωτική κατάσταση αυτή αναγράφονται: α.Η αρμόδια Δ.Ο.Υ., το έτος που αφορά, το ονοματεπώνυμο ή επωνυμία, το επάγγελμα, η διεύθυνση, ο αριθμός τηλεφώνου και ο αριθμός φορολογικού μητρώου (Α.Φ.Μ.) ή ο αριθμός ταυτότητας (εφόσον στερείται Α.Φ.Μ.) του υποχρέου. β.Τα πλήρη στοιχεία κάθε εκδότη εκκαθάρισης προϊόντων, κατά αλφαβητική σειρά. (Ως πλήρη στοιχεία νοούνται ο Α.Φ.Μ., το ονοματεπώνυμο ή η επωνυμία, το επάγγελμα και η διεύθυνση-πόλη, οδός, αριθμός). Έναντι και περιλαμβανομένου στην κατάσταση αναγράφεται το πλήθος των εκκαθαρίσεων αγροτικών προϊόντων που εκδόθηκαν προς τον υπόχρεο για την υποβολή της κατάστασης και η συνολική αξία των εκκαθαρίσεων. 